## Agricultura obrirà línies subvencionables per a la citricultura valenciana d’un màxim de 640.000 euros per a 2024

*** El conseller d'Agricultura expressa la voluntat de la Conselleria d'apostar pel sector mitjançant línies subvencionables que multipliquen per 5 les assignades en 2023**

El conseller d’Agricultura, Ramaderia i Pesca, José Luis Aguirre, ha destacat l’augment de l’assignació pressupostària a la promoció dels cítrics valencians, que posa a la disposició del sector citrícola noves línies per concurrència competitiva.

Així, en l’avantprojecte de la Llei de pressupostos per a 2024, la Conselleria d’Agricultura, Ramaderia i Pesca inclou ajudes als cítrics a través del Consell Regulador de la IGP Cítrics Valencians, per un import que arriba a 640.000 euros, cinc vegades més que el destinat en 2023, la xifra de les quals ascendix a 139.111 euros.

En este sentit, el conseller ha explicat que “mai han existit subvencions per valor d’un milió d’euros a la promoció dels cítrics valencians i mai es va arribar a concedir ni preveure pressupostàriament, només es va fer una campanya publicitària, però la IGP no va rebre cap ajuda”.

El conseller d’Agricultura ha subratllat que “este Consell oferix més línies d’ajudes a les quals tant la IGP com les empreses pertanyents al Consell Regulador poden optar i, el que és més important, que tinguen una execució real i siguen eficaces per al sector”.

Segons ha destacat Aguirre, estos pressupostos reflectixen la voluntat d’este Consell de “promocionar no només la taronja, sinó tota la varietat citrícola de la Comunitat Valenciana, en una aposta clara per oferir un ventall més ampli d’ajudes reals i amb un alt grau de possibilitat d’execució i justificació”.

En concret, es preveu una subvenció nominativa al Comité de Gestió de Cítrics per valor de 50.000 euros; ajudes a costos de certificació i promoció del sector citrícola d’1.200.000 euros, i poden concórrer per les dos línies per un import que s’eleva a 200.000 euros; ajudes a la promoció de la qualitat agroalimentària; a les figures de qualitat o l’assistència a fires locals i internacionals, i per transferències corrents AVFGA, entre altres.

Fecha: 23/11/2023